แกล้งนัก รักนะรู้ยัง?

แกล้งนัก รักนะรู้ยัง? (Karakai Jōzu no Takagi-san) เป็นซีรีส์มังงะญี่ปุ่น แต่งเรื่องและวาดภาพโดยโซอิชิโร ยามาโมโตะ ที่เล่าถึงเรื่องราวชีวิตประจำวันของทาคากิ นักเรียนมัธยมสาวที่ชื่นชอบการแกล้ง นิชิคาตะ เพื่อนร่วมชั้นเรียนกับเธออยู่เป็นประจำ ทำให้นิชิคาตะก็ต้องหาวิธีแกล้งเธอกลับเช่นเดียวกัน ถูกตีพิมพ์ครั้งแรกในนิตยสาร Gessan ของสำนักพิมพ์โชงากูกัง ในญี่ปุ่นมาตั้งแต่ปี 2556 จนถึงปัจจุบัน และถูกนำมาสร้างเป็นอนิเมะโดยค่าย ชินเอแอนิเมชัน ออกอากาศครั้งแรกเมื่อวันที่ 8 มกราคม จนถึง 26 มีนาคม 2561 รวมทั้งหมด 12 ตอน และออกอากาศตอนพิเศษเมื่อวันที่ 12 กรกฎาคม 2561  หลังจากอนิเมะได้ออกอากาศ ก็ส่งผลให้ยอดขายมังงะสูงขึ้น จนนำมาสู่การสร้างภาคต่อซีซั่น 2 และออกอากาศในปี 2562 ในประเทศไทยนั้น จัดพิมพ์และจัดจำหน่ายโดยสำนักพิมพ์ เดกซ์เพรส ซึ่งประกาศลิขสิทธิ์เมื่อเดือนกุมภาพันธ์ 2561

**เรื่องย่อ**
นิชิคาตะ นักเรียนมัธยมชาย ที่มักถูกเพื่อนสาวข้างโต๊ะของเขา ทาคากิ แกล้งอยู่เป็นประจำ เขาจึงคิดหาวิธีแกล้งกลับ โดยหวังว่าจะชนะเธอได้สักวันหนึ่ง

**ตัวละคร**
 Takagi-san
 
 นักเรียนมัธยมสาวที่ชื่นชอบการแกล้ง นิชิคาตะ ซึ่งเป็นเพื่อนร่วมชั้นเรียนเดียวกัน โดยเธอนั้นสนุกสนานกับการแกล้ง เพื่อที่จะได้เห็นกิริยาเขินอายและความพ่ายแพ้ของนิชิคาตะอยู่เสมอ เธอมักเดินทางไปกลับโรงเรียนพร้อมจักรยานคู่ใจ แต่เธอก็ชอบที่จะจูงจักรยานของเธอเดินกลับบ้านพร้อมกับนิชิคาตะเป็นประจำ เพื่อจะได้มีเวลาแกล้งกันนานได้ยิ่งขึ้น และเธอยังแอบชอบนิชิคาตะมาตั้งแต่แรกด้วยเช่นกัน
 Nishikata-kun
 voiced by|ยูกิ คาจิ
 นักเรียนมัธยมชายที่ใสซื่อต่อความรู้สึกตนเอง เป็นเพื่อนร่วมชั้นเรียนเดียวกับทาคากิ ซึ่งทั้งคู่นั่งอยู่โต๊ะข้าง ๆ กัน ทำให้เขามักคิดหาวิธีแกล้งและเกมต่าง ๆ เล่นกับทาคากิอยู่เสมอ โดยหวังว่าจะชนะเธอได้สักวัน แต่เขามักจะถูกทาคากิดักทางได้ทุกครั้ง และทุกครั้งที่เขาถูกแกล้งได้สำเร็จ ก็มักแสดงอาการเขินอายจนหน้าแดง ทำให้ทาคากิอดขำไม่ได้
 Hibino Mina
 
 สาวน้อยคิ้วหนาดวงตากลมโตสีน้ำตาล นิสัยเหมือนเด็กประถมที่รักความสนุกและร่าเริงอยู่เป็นประจำ เป็นเพื่อนร่วมชั้นเรียนเดียวกันกับทาคากิ ซึ่งเธอมักอยู่กับ ยูคาริ และซานาเอะ เพื่อนสนิทของเธอ และเธอจะชอบเสียใจเมื่อถูกพูดถึงเรื่องคิ้วของเธอ
 Amakawa Yukari
 voiced by|M.A.O
 นักเรียนสาวแว่น เพื่อนร่วมชั้นเรียนเดียวกันกับมีนะ เธอชอบมองดูคู่รักในห้องเรียนอยู่เสมอ และนึกถึงเรื่องอนาคตเมื่อเธอโตเป็นผู้ใหญ่ ซึ่งเธออยากที่จะพูดคุยเรื่องความรักกับ มินะ และซานาเอะ แต่ก็มักจะคุยเรื่องที่ไม่ตรงกันอยู่เป็นประจำ
 Tsukimoto Sanae
 voiced by|ยูอิ โองูระ
 เพื่อนสนิทของมินะ และยูคาริ ซึ่งอยู่ชั้นเรียนเดียวกัน เธอมีนิสัยขี้อาย และเหมือนเด็กประถมในบางครั้ง เธอจึงมักจะคอยเล่นกับมีนะอยู่เสมอ
 中井
 voiced by|ยูมะ อูจิดะ
 เพื่อนนักเรียนชายร่วมชั้นเรียนเดียวกันกับนิชิคาตะ และทาคากิ เขากับมาโนะคบเป็นแฟนกันอยู่ แต่เขาก็มักจะอยู่ร่วมกับเพื่อนชายของเขาจนลืมให้เวลากับมาโนะ
 真野
 voiced by|โคโตริ โคอิวาอิ
 เพื่อนนักเรียนสาวร่วมชั้นเรียนเดียวกันกับนิชิคาตะ และทาคากิ ซึ่งเธอได้คบเป็นแฟนกับนาคาอิ และจะหาเวลาได้อยู่ด้วยกันกับนาคาอิอยู่เสมอ ๆ เมื่อใดที่เธอเห็นเพื่อนของนาคาอิ กำลังสนุกสนานจนไม่มีเวลาให้เขาและเธอได้อยู่ด้วยกัน ก็มักแสดงแววตาที่ไม่พอใจออกมาเพื่อให้เพื่อนของเขาได้รับรู้
 高尾
 voiced by|โนบูฮิโกะ โอกาโมโตะ
 หนึ่งในเพื่อนสนิทของนิชิคาตะ ที่เรียนอยู่ชั้นเรียนเดียวกัน เขามีรูปร่างผอมสวมแว่นตา และมีฟันกระต่ายที่เป็นเอกลักษณ์ มักอยู่กับคิมูระเพื่อนสนิทของเขา
 木村
 voiced by|ฟูกูชิ โอจิไอ
 หนึ่งในเพื่อนสนิทของนิชิคาตะ ด้วยความที่เขามีรูปร่างอ้วน ทำให้มีนิสัยเกลียดการวิ่งเป็นอย่างมาก เป็นเพื่อนสนิทกับทาคาโอะ
 Tanabe-sensei
 ฮินาตะ ทาโดโคโระ
 เป็นอาจารย์ประจำชั้นเรียนของนิชิคาตะ และทาคากิ สอนวิชาภาษาอังกฤษ มักทำสีหน้าดุอยู่ตลอดเวลา
 浜口
 
 หนึ่งในเพื่อนของนิชิคาตะ ซึ่งเขาแอบชอบโฮโจะ นักเรียนสาวที่เรียนอยู่ชั้นเรียนเดียวกันกับทาคากิ เขามักแสดงท่าทางขี้อายและดีใจที่ได้อยู่กับโฮโจะ
 北条さん
 voiced by|อาโออิ ยูกิ
 นักเรียนสาวน่ารักที่แลดูเป็นผู้ใหญ่ เรียนอยู่ชั้นเรียนเดียวกับทาคากิ เธอนั้นแอบชอบฮามากุชิทีละนิด เมื่อฮามากุชิคอยมาชวนคุยด้วย

**อ้างอิง**

**แหล่งข้อมูลอื่น**
 20175- Anime official website 
หมวดหมู่:อนิเมะออริจินอลของเน็ตฟลิกซ์
หมวดหมู่:มังงะที่ตีพิมพ์ในปี พ.ศ. 2556
หมวดหมู่:มังงะที่ตีพิมพ์ในปี พ.ศ. 2557
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:โรงเรียนในวรรณกรรม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ชินเอแอนิเมชัน
หมวดหมู่:เดกซ์เพรส
หมวดหมู่:มิวส์ คอมมิวนิเคชัน
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์